  Майя Бывальцева Тулыс 2020-тӥ арын Удмуртиын тудву каньылэн ортчоз шуыса чаклало. Со ярысь журналистъёслы Россиысь МЧС-лэн элькунъя валтӥсь управлениысьтыз калыкез ву вылын утёнъя ёзэтлэн кивалтӥсез Алексей Анохин вераз. Элькунысь поисково-спасательной ёзэс шуръёс вамен выжъёсты утён но йӧлэсь ӵыпетъёс кылдонэз алон вылысь пуштытъян ужъёс ортчытыны лэзён басьтӥз ни. Удмуртиысь МЧС-лэн вань кужымъёсыз дась Алексей Анохин, Россиысь МЧС-лэн элькунъя валтӥсь управлениысьтыз калыкез ву вылын утёнъя ёзэтлэн кивалтӥсезТросэз шуръёс усьтӥськизы ни, ву пумен ӝутскоз. Кошкись йӧ тымиськемен сэрен, куд-ог интыосын шуръёс ярдуръёсысьтызы потозы. Алексей Анохинлэн верамезъя, али элькунын шуръёсысь ву потымтэ на. Тужгес сюлмаськытӥсь югдур Сюмси, Балезино но Кез ёросъёсын луыны быгатоз. Отын йӧлэн зӧкталаез 2017-2018 аръёсы кадь. Тодэ вайытом, тулыс ву ӝутсконлы дасяськон улсын Удмуртиын 10-тӥ тулыспалысен Иж, Вотка, Камбарка но Яр ёросысь Пудэм тыметъёсысь вуэз лэзьыны кутскизы. Россиысь МЧС-лэн элькунъя валтӥсь управлениезлэн кивалтӥсез Пётр Фомин азьвылгес вераз вал, ву кошкон оштолэзьлэн нырысетӥ декадаяз кутскоз шуыса.  Тегъёс: Ижкар МЧС Удмуртия тудву инкуазь тулыс  